《朱叔祥虹山园三首 其一》
明代·韩上桂

城市嚣尘甚，君家自一村。牵萝护墙瓦，倚筱补柴门。

岩密含云宿，林深杂鸟喧。灌园陈仲子，口吃不能言。

作者简介：明广东番禺人，字孟郁，号月峰。幼时家贫，喜读书。向人借《二十一史》，浏览一月，即默识大略。万历二十二年中举。授国子监丞。转永平府通判。巡抚方一藻以其才荐。崇祯末闻帝死讯，愤恨死。